
Delovni list za študente [rezultata O1-C-1, si, licence CC BY 4.0, 14. junij 2018]

Kje je meja med slabimi akademskimi praksami in plagiatorstvom?

Datum: 2018-06-14

Informacije o uporabi tega delovnega lista:



Delo je pod licenco Creative Commons priznanje avtorstva (Creative Commons Attribution 4.0 International Licence).

Delo lahko delite, kopirate ali ponovno distribuirate na kateremkoli mediju ali v kateremkoli formatu. Lahko ga predelate, remiksate ali nadgradite za katerikoli namen. Potrebno je navesti avtorja, povezavo do licence in navesti morebitne spremembe. To lahko storite na kakršenkoli razumen način, vendar ne na način, ki bi namigoval na to, da dajalec licence podpira vas ali vašo uporabo dela.

Več informacij o CC licencah: <https://creativecommons.org/licenses/by/4.0>

Citiranje:

[avtor] Glendinning, Irene (2011), povzeli Dlabolová, Dita; Foltýnek, Tomáš; Schäfer, Ansgar (2016)

[naslov] Where is the borderline between poor academic practice and plagiarism?

[naslov v slovenskem jeziku] Kje je meja med slabimi akademskimi praksami in plagiatorstvom?

[datum] 2018-06-14

[vir] <http://www.academicintegrity.eu/wp/all-materials>

[prevod] Mateja Pongrac

|  |  |  |  |  |  |
| --- | --- | --- | --- | --- | --- |
| **V pisnih izdelkih študentov je 40% vsebine vzetih iz različnih virov. V spodnjih osmih primerih označite, če mislite, da gre za plagiatorstvo. Vsebina je:** | | **Hudo plagiatorstvo** | **Plagiatorstvo** | **Ni plagiatorstvo** | **Nisem prepričan/**  **prepričana** |
|
| 1 | prenesena dobesedno, brez citatov, referenc ali citatov v besedilu |  |  |  |  |
| 2 | prenesena dobesedno, brez citatov, ima reference, ne pa tudi citate v besedilu |  |  |  |  |
| 3 | prenesena dobesedno, brez citatov, ima pa reference in citate v besedilu |  |  |  |  |
| 4 | sestavljena iz več kratkih fraz iz različnih virov brez citatov, referenc ali citatov v besedilu |  |  |  |  |
| 5 | sestavljena iz več kratkih fraz iz različnih virov s citati, referencami in citati v besedilu |  |  |  |  |
| 6 | prenesena z nekaj spremenjenimi besedami, brez citatov, referenc ali citatov v besedilu |  |  |  |  |
| 7 | prenesena z nekaj spremenjenimi besedami, brez citatov, z referencami, ne pa tudi citatov v besedilu |  |  |  |  |
| 8 | prenesena z nekaj spremenjenimi besedami, brez citatov, ima pa reference in citate v besedilu |  |  |  |  |

## Opomba za izobraževalce

Vaja je namenjena uporabi znotraj učne enote o citiranju, akademski integriteti ali uvodu v raziskovalno dejavnost.

Vaje se začne z osnovnimi informacijami v prvem stolpcu. Študenti naj preberejo osem specifičnih primerov in se odločijo, ali gre za hudo obliko plagiatorstva, plagiatorstvo, ne gre za plagiatorstvo ali da niso prepričani, nato pa naj se o svojih odločitvah pogovorijo s sosedom. Vsi odgovori se zberejo na tabli.

Ta delovni list ni vprašalnik, namenjen zbiranju raziskovalnih podatkov. Vaja je bila pripravljena z namenom, da spodbudi pogovor o različnih vrstah plagiatorstva in problematičnih delovnih navadah znotraj skupine. Ne nudimo nobene standardne rešitve in večinoma pridemo do širokega spektra mnenj, argumentov in kriterijev znotraj skupine.

Delovni list se lahko uporablja tudi v bolj naprednem okolju, recimo pri izobraževanju visokošolskih učiteljev.

Naloge za študente:

1. Prosim preberite informacije v prvem stolpcu o osmih primerih. Menite, da gre za primer hudega plagiatorstva, plagiatorstvo ali da ne gre za plagiatorstvo?
2. O svojih odgovorih se pogovorite s sosedom.

Naloge za izobraževalce:

1. Izobraževalci naj preštejejo število odgovorov s štetjem rok in jih zabeležijo na tablo. Pomembno je, da je štetje odgovorov vidno vsem v skupini, saj bodo na ta način videli raznolikost mnenj.
2. Učitelj naj se o dvoumnih primerih pogovori s študenti.
   1. Kateri argumenti so v ospredju? V kateri točki je meja prestopljena? Ali je mogoče znotraj skupine doseči dogovor? Kakšne so predlagane posledice v primeru plagiatorstva ali hudega plagiatorstva?